શનિ મહારાજનું ભ્રમણ આ વર્ષના પ્રારંભમાં રોગ-શત્રુ એટલે કે છઠ્ઠા સ્થાનેથી થશે. જેના કારણે શત્રુઓમાં વધારો થાય. સાથે વાદ-વિવાદમાં સફળતા ન મળે. અણધાર્યાં વિઘ્નો આવે જે વિચાર્યું ન હોય તે થવાથી મન ખિન્ન રહે. જેટલી મહેનત કરો છો તેનું ફળ ન મળે. પોલીસ, કોર્ટકચેરીના, આયકર વિભાગના, વેચાણ વિભાગના ઝપાટામાં ધક્કા ખાવા પડે. ખાવા-પીવા સાથે ઊંઘ હરામ થઇ જાય. આ વર્ષે આપની રાશિમાં રાહુ રહેશે જ જેથી માનસિક દૃષ્ટિએ આપ બહુ જ પરેશાન રહેશો. શું થાય છે અને શું થઇ રહ્યું છે તેની સમજ પડશે નહીં. ચોથે ગુરુ શત્રુસ્થાને છે. જેથી બેચેની વધતી જાય. વર્ષના મધ્યભાગ પછી પરિસ્થિતિમાં સામાન્ય બદલાવ આવે. મનને શાંત રાખવા માટે આપની રાશિના સ્વામીની આરાધના કરવી એટલે કે ચંદ્રદર્શન તેમજ તેના જાપથી લાભ. આ વર્ષ દરમિયાન વિદેશથી લાભ દેખાતો નથી. એક વખત આપની ફાઇલ રિઝેક્ટ થઇ હોય તો પુન: નાણાંનો વ્યય કરવો નહીં.